નવી દિલ્હી: જો તમે ક્રિકેટના ફેન હોવ તો આ તમને મઝા આવે તેવા ન્યૂઝ છે. બંગાળ અને યુપી વચ્ચે મેચ દરમિયાન યુપીના એક બોલકે 360 ડિગ્રી ફરીને બોલિંગ કરી હતી. તેના કારણે વિવાદ પણ ઉભો થયો હતો. જોકે તે સમયે અમ્પાયરે સહેજ પણ સમય ગુમાવ્યા વગર તેને નો બોલ જાહેર કર્યો હતો. હવે નવો વિવાદ એવો ઉભો થયો છે કે, શું બેટ્સમેન બેટિંગ દરમિયાન સ્કૂપ અથવા કેવિન પીટરસનની જેમ સ્વિચ હિટ લગાવી શકે છે તો બોલર પ્રયોગ ન કરી શકે? ઈંગ્લેન્ડના પૂર્વ કેપ્ટન માઈકલ વોન જેવા પ્લેયર શિવા સિંહના સમર્થનમાં છે જ્યારે બિશન બેદી જેવા મહાન પૂર્વ સ્પિન બોલર આને વિચિત્ર બોલિંગ ગણાવી રહ્યા છે.